CELEX: C2006/131/23
Language: da
Date: 2006-06-03 00:00:00
Title: Sag C-209/04: Domstolens dom (Anden Afdeling) af  23. marts 2006  — Kommissionen for De Europæiske Fællesskaber mod Republikken Østrig (Traktatbrud — direktiv 79/409/EØF — beskyttelse af vilde fugle — engsnarre — det særligt beskyttede område, nationalparken Lauteracher Ried — udelukkelse af lokaliteterne Soren og Gleggen-Köblern — direktiv 92/43/EØF — bevaring af naturtyper — vilde dyr og planter — procedure vedrørende en anlægsplan eller et anlægsprojekt — procedure vedrørende fastlæggelse af vejføringen for en motortrafikvej — procedure vedrørende vurderingen af indvirkningen på miljøet — tilsidesættelse af procedureforskrifterne i forbindelse med anlægsprojektet for motortrafikvej S 18 i Østrig — tidsmæssig anvendelse af direktiv 92/43)

3.6.2006   
            
            
               DA
            
            
               Den Europæiske Unions Tidende
            
            
               C 131/13
            
         Domstolens dom (Anden Afdeling) af 23. marts 2006 — Kommissionen for De Europæiske Fællesskaber mod Republikken Østrig
   (Sag C-209/04) (1)
   
   (Traktatbrud - direktiv 79/409/EØF - beskyttelse af vilde fugle - engsnarre - det særligt beskyttede område, nationalparken Lauteracher Ried - udelukkelse af lokaliteterne Soren og Gleggen-Köblern - direktiv 92/43/EØF - bevaring af naturtyper - vilde dyr og planter - procedure vedrørende en anlægsplan eller et anlægsprojekt - procedure vedrørende fastlæggelse af vejføringen for en motortrafikvej - procedure vedrørende vurderingen af indvirkningen på miljøet - tilsidesættelse af procedureforskrifterne i forbindelse med anlægsprojektet for motortrafikvej S 18 i Østrig - tidsmæssig anvendelse af direktiv 92/43)
   (2006/C 131/23)
   Processprog: tysk
   Parter
   
      Sagsøger: Kommissionen for De Europæiske Fællesskaber (ved M. van Beek og B. Schima, som befuldmægtigede)
   
      Sagsøgt: Republikken Østrig (ved E. Riedl, J. Müller og K. Humer, som befuldmægtigede)
   Sagens genstand
   Traktatbrud — tilsidesættelse af artikel 4, stk. 1 og 2, i Rådets direktiv 79/409/EØF af 2. april 1979 om beskyttelse af vilde fugle (EFT L 103, s. 1), og artikel 6, stk. 4, sammenholdt med artikel 7, i Rådets direktiv 92/43/EØF af 21. maj 1992 om bevaring af naturtyper samt vilde dyr og planter (EFT L 206, s. 7) — afgrænsning af det særligt beskyttede område Lauteracher Ried på urigtigt videnskabeligt grundlag, idet områderne »Soren« og »Gleggen-Köblern«, der er vigtige for beskyttelsen af engsnarren (Crex crex) og andre trækfugle, som yngler i området, fejlagtigt ikke er omfattet — tilladelse til et vejprojekt, som kan have negativ indvirkning på dette område, uden opfyldelse af de krav, som følger af artikel 6, stk. 4, i direktiv 92/43/EØF
   Konklusion
   
               1)
            
            
               Republikken Østrig har tilsidesat sine forpligtelser i henhold til artikel 4, stk. 1 og 2, i Rådets direktiv 79/409/EØF af 2. april 1979 om beskyttelse af vilde fugle, som ændret ved Kommissionens direktiv 97/49/EF af 29. juli 1997, idet den ikke har optaget lokaliteterne Soren og Gleggen-Köblern i det særligt beskyttede område i nationalparken Lauteracher Ried, hvilke lokaliteter ud fra videnskabelige kriterier, ligesom dette særligt beskyttede område, hører til de bedst egnede områder med hensyn til antal og udstrækning.
            
         
               2)
            
            
               I øvrigt frifindes Republikken Østrig.
            
         
               3)
            
            
               Kommissionen for De Europæiske Fællesskaber og Republikken Østrig bærer hver deres egne omkostninger.
            
         
      (1)  EUT C 179 af 10.4.2004.